דודי אל-פאיד

עימאד אל-דִּין מוֹחמד עבדל מנעם פאיד (בערבית מצרית: عماد الدين محمد عبد المنعم الفايد, באנגלית: Emad El-Din Mohamed Abdel Mena'em Fayed; 17 באפריל 1955 – 31 באוגוסט 1997) היה מפיק קולנוע מצרי ובנו של המיליארדר, מוחמד אל-פאיד. הוא היה בן זוגה של דיאנה, נסיכת ויילס (שבבריטניה), ושניהם מצאו את מותם בתאונת דרכים בפריז.

== ביוגרפיה ==
דוֹדִּי פאיד (دودى الفايد, בתקשורת באנגלית: Dodi [Al-]Fayed) נולד באלכסנדריה, מצרים, והיה בנו הבכור של המיליארדר המצרי, מוחמד אל-פאיד, בעליה לשעבר של חנות הכלבו הרודס שבלונדון. הוא היה אחיו-למחצה של עומאר, קמילה, כרים ויסמין פאיד. אביו, מוחמד אל-פאיד, היה גם הבעלים לשעבר של מועדון הכדורגל פולהאם מהליגה האנגלית, ושל מלון ריץ פריז שבצרפת.<ref name="per11jan"></ref> אמו של דודי הייתה הסופרת הערבית הסעודית, סמירה ח'אשוקג'י,<ref name="Bradford"></ref> בתו של מוחמד ח'אשוקג'י ואחייניתו של סוחר הנשק המיליארדר הסעודי עדנאן ח'אשוקג'י.<ref name="hub25aug"></ref>

פאיד למד בקולג' סנט מארק, טרם לימודיו בבית הספר הפרטי הנחשב לבית הספר היקר בעולם- לה רוזי בשווייץ.<ref></ref><ref name="augusta"></ref> הוא גם למד זמן קצר באקדמיה הצבאית סנדהרסט שבבריטניה. לאחר שסיים את לימודיו, שימש כנספח בשגרירות איחוד האמירויות הערביות בלונדון.<ref name="augusta" /> פאיד היה בן דודו של העיתונאי הפוליטי הסעודי וכתב ה"וושינגטון פוסט", ג'מאל ח'אשוקג'י, שנרצח ב-2018 וגופתו בותרה בקונסוליה של ערב הסעודית באיסטנבול.<ref></ref>

== קריירה ==
פאיד היה המפיק בפועל של הסרטים "מרכבות האש", "Breaking Glass", "תעלול קטלני", "תעלול קטלני 2", "הוק" ו"אות השני". הוא גם שימש כיועץ יצירתי בכיר עבור סדרת הסרטים "תעלול קטלני". פאיד גם עבד עבור אביו במחלקת השיווק והמכירות של הכלבו הרודס.<ref name="independent">[https://www.independent.co.uk/news/people/obituary-dodi-fayed-1237096.html "Obituary: Dodi Fayed"]. Independent.co.uk, 1 September 1997.</ref>

== חיים אישיים ==
ב-1986 התחתן פאיד עם הדוגמנית סוזאן גרגארד, אך בני הזוג התגרשו לאחר שמונה חודשי נישואים בלבד.

ביולי 1997, פאיד ניהל מערכת יחסים רומנטית עם דיאנה, הנסיכה מוויילס (אשתו הראשונה של בן שושלת הכתר הבריטי, המלך צ'ארלס). מוקדם יותר באותו קיץ, פאיד התארס לדוגמנית אמריקאית, קלי פישר, וקנה בית במאליבו, קליפורניה, לעצמו ולפישר בכסף שקיבל מאביו.<ref name="vanfair"></ref> פישר טענה לאחר מכן שפאיד הרגיז אותה בגלל דיאנה והודיעה שהיא מגישה נגדו תביעה להפרת חוזה, בטענה שהוא "הוליך אותה שולל רגשית עד למזבח ונטש אותה כשהם כמעט שם. הוא זרק את אהבתם בצורה מרושעת בלי שום התחשבות בה".<ref name="fayed-jilted"></ref> היא ביטלה את התביעה זמן קצר לאחר מותו של פאיד.<ref></ref>

== מותו ==
"קורבנות תמימים", אחת משתי אנדרטאות זיכרון ב[[הרודס שבלונדון]]
בשעות המוקדמות של 31 באוגוסט 1997, דיאנה ופאיד נהרגו בתאונת דרכים במנהרת פונט דה ל'אלמה, בפריז. הם עצרו בפריז בדרך ללונדון, לאחר שבילו תשעה ימים יחד בחופשה בריביירה הצרפתית והאיטלקית על סיפון היאכטה של משפחתו, "הג'וניקל". פאיד ודיאנה לא היו חגורים בחגורת בטיחות.<ref name="express"></ref> השורד היחיד מהתאונה היה שומר הראש טרבור ריס-ג'ונס, שסבל מפגיעת ראש קשה. מותו של פאיד נקבע במקום לאחר שגופתו הוצאה מהרכב.

חקירות של המשטרה הצרפתית והבריטית הגיעו למסקנה שהנהג שלהם, אנרי פול, נהג תחת השפעת אלכוהול ותרופות מרשם; על פי החשד, גם פפראצי שרדפו אחר בני הזוג גרמו לתאונה.<ref>Paul Webster and Stuart Millar [https://www.theguardian.com/uk/1999/sep/04/monarchy.paulwebster "Diana verdict sparks Fayed appeal"], The Guardian, 4 September 1999</ref><ref></ref> אביו של פאיד, מוחמד אל-פאיד, טען כי בני הזוג "הוצאו להורג על ידי סוכני SIS".<ref>[http://news.independent.co.uk/people/profiles/article3033375.ece Mohamed al-Fayed: The outsider] The Independent, 6 October 2007</ref> דוברו לשעבר של פאיד, מייקל קול, טען כי בני הזוג התארסו לפני מותם.<ref>[http://news.bbc.co.uk/1/hi/uk/7182228.stm Diana and Dodi 'were engaged'] BBC</ref>

פאיד נקבר במקור בבית הקברות ברוקווד ליד ווקינג, סארי, אך נקבר מחדש בשטח אחוזת NAPJ, פאיד באוקסטד, סארי, באוקטובר 1997.<ref></ref>

== הנצחה ==
דיאנה, הנסיכה מוויילס ודודי פאיד בהרודס]]
אביו של פאיד הקים שתי אנדרטאות לבנו ודיאנה בהרודס. הראשונה, שנחשפה ב-12 באפריל 1998, מורכבת מתמונות של השניים מאחורי תצוגה בצורת פירמידה שמכילה כוס יין שעדיין חתומה בשפתון מארוחת הערב האחרונה של דיאנה, כמו גם טבעת שפאיד רכש יום לפני מותם.<ref></ref> השנייה, שנחשפה ב-2005 וכותרתה "קורבנות תמימים", הוא פסל ברונזה בגובה 3 מטרים של השניים רוקדים על חוף הים, מתחת לכנפי אלבטרוס.<ref name="CNN090105">[http://edition.cnn.com/2005/WORLD/europe/09/01/diana.dodi.statue/index.html Harrods unveils Diana, Dodi statue], CNN, 1 September 2005.</ref>

האנדרטאות תוכננו על ידי ביל מיטשל בן ה-80, חבר קרוב של אביו של דודי והאדריכל של הרודס במשך יותר מ-40 שנה.<ref>[http://news.bbc.co.uk/1/hi/uk/161556.stm Princes lead Diana remembrance] BBC</ref> בינואר 2018 הוכרז כי הפסל יוחזר למשפחת אל-פאיד.<ref name="auto"></ref>

==קישורים חיצוניים==

* 

== הערות שוליים ==

קטגוריה:דיאנה, הנסיכה מוויילס
קטגוריה:הרוגי תאונות דרכים בצרפת
קטגוריה:דיפלומטים מצרים
קטגוריה:מפיקי קולנוע
קטגוריה:אנשי עסקים
קטגוריה:אלכסנדריה: אישים
קטגוריה:מצרים שנולדו ב-1955
קטגוריה:מצרים שנפטרו ב-1997